《永遇乐·赵武灵王箭簇，出邯郸城西铁箭岭》
清代·夏孙桐

残霸销沈，悲歌凭吊，寸铁千古。笴朽埋尘，锋铦侵藓，故垒苍凉处。

丛台瑟罢，沙丘鷇冷，无复帐中歌舞。任荒榛、村童敲火，翠铓尚怵狐兔。

开疆胡服，云屯万骑，曾道君王英武。鸣镝中原，张弮绝塞，多少兴亡数。

长平遗恨，摩挲碧血，一例断厓风雨。祗赢得、残年杜老，暗吟射虎。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。